钦定古今图书集成/理学汇编/学行典/第134卷 > 书经 > 《商书说命中》
## 钦定古今图书集成/理学汇编/学行典/第134卷 > 书经 > 《商书说命中》

虑善以动，动惟厥时。

〈蔡传〉“善，当乎理也。”时，时措之宜也。虑，固欲其当乎理，然动非其时，犹无益也。圣人酬酢斯世，亦其时而已。〈大全〉王氏曰：“事固有善而非时所宜者，善如裘葛之良，时如寒暑之时。时非葛裘，虽善何施？惟未动审于虑善，将动审于时宜，然后事顺理而当其可矣。不顾可否，违时而动，非聪明也。”